Lav et referat af nedenstående tekst:

Tekst:
En pige er i flere tilfælde, fra hun var fem til ti år, blevet udsat for vold af sin far.  Faderen har desuden truet med at slå pigen ihjel, hvis hun sladrede om volden til sin tvillingebror. Det fremgår af anklageskriftet, som ligger til grund for en sag, der begynder ved Retten i Hjørring i dag. Faderen er tiltalt for flere gange i en periode fra sommeren 2010 til april 2015 på en adresse i Hjørring at have slået sin datter (født i 2005) oven i hovedet med knyttet hånd, ligesom han på et tidspunkt i perioden kastede en legetøjsbil efter hende og flere gange klemte pigens hånd, arm og lår og grebet hende i nakken, så hun fik blå mærker. Derudover er han tiltalt for i ét tilfælde at have vækket datteren ved at overhælde hende med koldt vand, efter hun var faldet i søvn på badeværelset. Han er samtidig tiltalt for at have truet datteren med at slå hende ihjel, hvis hun fortalte sin tvillingebror om episoderne.

Referat:
En 43-årig mand er tiltalt for i flere tilfælde at have slået sin nu 11-årige datter og truet hende til tavshed.